
Republika e Kosovës
Republika Kosova-Republic of Kosovo
Qeveria - Vlada – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

Kosovo Polje, datum, 11.08.2025
                                                  Šema grantova
JAČANJE ZAJEDNICA KROZ PODRŠKU MIKRO I MALIM PREDUZEĆIMA
Svrha javnog poziva
Ministarstvo za povratak i zajednice, na osnovu strateškog planiranog budžeta za razvoj privatnog sektora u cilju jačanja svih zajednica na Kosovu, pokreće program za razvoj mikro i malih biznisa, proširenje njihovih proizvodnih ili uslužnih kapaciteta, otvaranje novih radnih mesta, kao i smanjenje uvoza i promovisanje izvoza.
MZP će kroz ovaj program u koordinaciji sa Vladom Kosova omogućiti stimulaciju preduzećima da prošire svoje proizvodne i uslužne kapacitete postizanjem dugoročne održivosti poslovanja, takođe će uticati i na povećanje poslovnog prometa kao i njene diversifikacije.

1. CILJ JAVNOG POZIVA
Opšti cilj ovog poziva je poboljšanje proizvodnih kapaciteta,kreiranja povoljnog ekonomskog ambijenta za početne biznise ali i za mikro i mala preduzeća u cilju povećanja  konkurentnosti i otvaranja novih radnih mesta.
Specifični ciljevi ovog poziva za podnošenje predloga projekata su:
· Podrška novim preduzećima i razvoj preduzeća sa potencijalom rastom;

· Podrška postojećim preduzećima koja doprinose preduzetničkoj diversifikaciji i doprinos lokalnoj ekonomskoj zajednici;

· Smanjenje nezaposlenosti kroz stvaranje novih radnih mesta, sa posebnim akcentom na mlade.

Rokovi za zavšetak investicije Sve aktivnosti, uključujući nabavku i ugradnju opreme, mašina i isporuku usluga moraju biti završene u roku do 6 meseci od datuma potpisivanja ugovora osim ako ugovorom nije drugačije predviđeno.

2. VISINA FINANSIJSKE PODRŠKE  
Planirana vrednost poziva je ukupno 500,000.00 €. Minimalni i maksimalni iznos podrške za svaki lot je naveden u nastavku sa pojašnjenjima.
1. LOT 1 Start-Up – namenjen je poslovnim idejama za Start-up preduzeća koja još uvek nisu registrovana kao preduzeća;
2. LOT 2- Postojeća preduzeća – mikro i mala preduzeća koja su otvorena pre poziva i koja imaju jednog ili više radnika.

Lot 1. Za Start-up (početna/novoformirana) preduzeća maksimalna vrednost koju može dobiti novoformirani biznis je do 100% vrednosti opreme ili u finansijskoj vrednosti do 8,000.00 EUR.
LOT 2. Postojeća preduzeća – Mikro i mala preduzeća koja su otvorena pre poziva i koja imaju jednog ili više radnika ,maksimalna vrednost koju može dobiti jedno preduzeće je do 100% vrednosti opreme ili u finansijskoj vrednosti do 20,000.00 EUR. Ukoliko odobrena sredstva ne pokrivaju celokupan iznos investicije, podnosilac prijave je u obavezi da preostali iznos obezbedi kroz sopstveno sufinansiranje i da tu sumu naznači u budžetu aplikacije.
3. INDIKATIVNI KALENDAR ZAVRSETKA POZIVA
11.08.2025 - Otvaranje poziva
22.08.2025 - Rok za podnošenje pitanja o pozivu
05.09.2025 - Rok za podnošenje predloga projekata u MZP
Bicete naknadno informisani - Rok za podnošenje žalbi 
Bicete naknadno informisani - Potpisivanje ugovora
Finansijer ima pravo da ažurira indikativni kalendar. Svaka promena indikativnog kalendara biće objavljena na internet stranici MZP.
4. KOMPLETNA LISTA POTREBNIH DOKUMENATA

Aplikacija će se smatrati potpunom ako sadrži sve prijavne forme i obavezne priloge kako je to precizirano u javnom pozivu i dokumentaciji poziva kako sledi:

1. Aplikacioni paket za Lot 1 -Start-Up kao i dokumenti koji se moraju popuniti su:

a. Obrazac za prijavu/aplikacija;
b. Predlog projekta;
c. Izjava aplikanta, koja se takođe smatra i kao izjava pod zakletvom o autentičnosti dokumentacije;
d. Kopija lične karte.

2. Aplikacioni paket za LOT 2 - postojeće poslovanje, dokumenti koji se moraju popuniti  su:
a. Obrazac za prijavu/aplikacija;
b.  Predlog projekta;
c.  Izjava aplikanta, koja se takođe smatra i kao izjava pod zakletvom o autentičnosti dokumentacije;
d. Preduzeće treba da dostave ponudu ili profakturu za nabavku proizvodne opreme za LOT 2 sa datumom objavljivanja odnosno do isteka roka apliciranja (poželjno).
e. Sertifikat o registraciji biznisa sa svim pratećim dokumentima/informacijama u skladu sa zahtevima zakona na snazi u Republici Kosovo, sertifikat mora biti izdat od ARBK-a prema jedinstvenom identifikacionom broju. Preduzeće mora da ima delatnost sa kojom aplicira za projekat registrovanu kao primarnu ili sporednu delatnost.
f. Poresko uverenje važeće na dan podnošenja zahteva (ne starije od 90 dana) koje dokazuje da podnosilac zahteva nema tekućih neizmirenih poreskih dugova ili drugih poreskih obaveza, ili da je u sporazumu za placanje duga sa PAK-om (može se izdati onlajn sa sajta PAK-a);
g. Godišnja poreska izjava za poslednju fiskalnu godinu (2024) izdata od strane PAK-a (bruto prihod se mora dokazati od strane Poreske Uprave Kosova za 2024 godinu);
h. Fotografije postojećeg poslovnog prostora kao i postojeće opreme (fotografije moraju biti jasno vidljive);
i. Ponude moraju biti samo u evrima;
j. Kopija lične karte.

Predlozi će se podnositi samo na potrebnim obrascima, koji su zajedno sa uputstvima za podnosioce prijava dostupni na sajtu MZP.
5.  Gde i kako se prijaviti/ Rok za prijavu
[bookmark: _Hlk135742409]Ovaj javni poziv je objavljen na sajtu Ministarstva za zajednice i povratak https://mkk.rks-gov.net/. Sve potrebne informacije i formulare za prijavu možete pronaći kako na ovom sajtu tako i u samoj zgradi Ministarstva. Podnosioci prijava koji žele da se prijave na ovaj javni poziv moraju da izraze svoje interesovanje tako što će svu potrebnu dokumentaciju (odštampati, potpisati) i poslati putem pošte u koverti ili u fizičkom obliku u arhivu Ministarstva za zajednice i povratak, ul. Majka Tereza, PB. 12000 Kosovo Polje. Prijava za ovaj javni poziv počinje 11.08.2025. godine a poziv će biti otvoren do 05.09.2025. godine do 16:00 časova, prijave nakon ovog roka se neće primati. Za svako pojasnjenje možete poslati upit na e-mail request.mkk.mzp.mcr@rks-gov.net do 22.08.2025 god.

